**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2024. május 30-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl az Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adta az osztály munkájáról:

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2024. április 1. - 2024. április 30. közötti időszakban 113 db szerződés jogi kontrolljára került sor.

Az iroda nyilvántartja a hatályos önkormányzati rendeleteket, gondoskodik azok kihirdetéséről. A 2024. április 25. napján tartott rendes Közgyűlésen rendeletalkotásra nem került sor.

A 2024. április 25-i Közgyűlésen elfogadott határozatok, a Közgyűlés jegyzőkönyvei, valamint a polgármester és a jegyző képviselő-testület által átruházott hatáskörében meghozott - hatósági döntésnek nem minősülő - döntései megküldésre kerültek a Vas Vármegyei Kormányhivatalnak, illetve a Közgyűlésen elfogadott határozatok és a nyilvános ülés jegyzőkönyve kihirdetésre és a honlapra feltöltésre került.

A polgármester és a jegyző által átruházott hatáskörben hozott nem hatósági döntések száma:

* + polgármester 121 db,
  + jegyző 0 db.

Az iroda végezte a Közgyűlés és a bizottságok hatáskörébe tartozó döntések jogi kontrollját, valamint ellátta az Önkormányzat által alapított alapítványok, közalapítványok jogszabályoknak megfelelő működésével kapcsolatos feladatokat. Szombathely Megyei Jogú Város Közgyűlése a 2024. március 28-i ülésén, a 70/2024. (III.28.) Kgy. számú határozattal megválasztotta a Szombathelyért Közalapítvány kuratóriumának új elnökét, amely alapján a változásbejelentést az iroda a Szombathelyi Törvényszék felé megtette. A Törvényszék a 2024. május 7. napján hozott Pk.60.189/1991/56. számú végzésével elrendelte a változásnak a nyilvántartásba vételét.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az iroda elkészítette a Polgármesteri Hivatal 2024. április 1. – 2024. április 30. közti időszakra vonatkozó iktatókönyvek szerinti hivatali statisztikát:

|  |  |  |
| --- | --- | --- |
| **Az iktatott ügyiratok megnevezése** | **Az iktatott ügyiratok száma** | |
| **Ágazat** | **2024.04.01. - 2023.04.30.** | |
| **Főszám** | **Alszám** |
| **A) PÉNZÜGYEK** | **2818** | **524** |
| A.1. Adóigazgatási ügyek | 2818 | 524 |
| **B) EGÉSZSÉGÜGYI IGAZGATÁS** | **2** | **18** |
| **C) SZOCIÁLIS IGAZGATÁS** | **864** | **3438** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **149** | **491** |
| E.1. Környezet- és természetvédelem | 14 | 35 |
| E.2. Építésügyek, településrendezés, területrendezés | 29 | 154 |
| E.3 Építésügy |  |  |
| E.4 Kommunális ügyek | 106 | 302 |
| **F) KÖZLEKEDÉS ÉS HÍRKÖZLÉSI IGAZGATÁS** | **130** | **622** |
| **G) VÍZÜGYI IGAZGATÁS** | **1** | **17** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **420** | **2101** |
| H.1. Anyakönyvi és állampolgársági ügyek | 191 | 475 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 22 |
| H.3. A Választásokkal kapcsolatos ügyek | 5 | 82 |
| H.4. Rendőrségi ügyek |  |  |
| H.7. Igazságügyi igazgatás | 8 | 44 |
| H.8. Egyéb igazgatási ügyek | 214 | 1477 |
| **I) LAKÁSÜGYEK** | **107** | **536** |
| **J) GYERMEKVÉDELMI ÉS GYÁMÜGYI IGAZGATÁS** | **13** | **76** |
| **K) IPARI IGAZGATÁS** | **5** | **10** |
| **L) KERESKEDELMI IGAZGATÁS, TURISZTIKA** | **56** | **137** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **17** | **92** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **3** | **57** |
| **R) SPORTÜGYEK** | **2** | **0** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **142** | **1600** |
| U.1. Képviselő-testület iratai | 2 | 25 |
| U.2. Kisebbségi önkormányzat iratai |  |  |
| U.3. Szervezet, működés | 67 | 715 |
| U.4. Iratkezelés, ügyvitel | 10 | 30 |
| U.5. Személyzeti, bér- és munkaügyek | 5 | 173 |
| U.6. Pénz- és vagyonkezelés | 58 | 657 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **1** | **4** |
| X.1. Honvédelmi igazgatás |  |  |
| X.2. Polgári védelmi, katasztrófavédelmi igazgatás | 1 | 4 |
| **IKTATOTT ÜGYIRATOK SZÁMA ÖSSZESEN:** | **4730** | **9723** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

Az Iroda előkészítette a 2024. évi vagyonnyilatkozathoz szükséges iratanyagot.

Az Iroda továbbá folyamatosan ellátta a Hivatal költségvetésével kapcsolatos pénzügyi, valamint a havi bérszámfejtéshez szükséges adminisztratív feladatokat.

A **Vagyongazdálkodási és Városfejlesztési Iroda** az előző közgyűlés óta folyamatosan végezte az SZMSZ-ben meghatározott feladatait.

Az előző beszámoló készítése óta eltelt időszakban 178 db iktatott ügyirat keletkezett az irodán.

Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása). A pályázati eljárás során értékesített garázsokra vonatkozó adásvételi szerződések aláírásra kerültek.

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés). A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése).

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

**2.** Az iroda a **városfejlesztési feladatkörében az alábbiakról számol be:**

A **Késmárk utcai teniszcentrum fejlesztése** MVP projekt záró beszámoló újabb hiánypótlásának benyújtása megtörtént, a projekt lezárása folyamatban.

A **,,Szent Márton Lovas Sport, Hagyományőrző és Rendezvényközpont fejlesztésének előkészítése”** MVP projekt záró beszámoló 2. hiánypótlásának benyújtása megtörtént.

**„A** **Zarkaházi Szily-kastély fejlesztése a gyöngyöshermán-szentkirályi közösség számára”** című projekt esetében a Közreműködő Szervezet részéről a Záró Szakmai Beszámoló elfogadásra került. A projekt fenntartási időszakba történő áthelyezésének Közreműködő Szervezet általi jóváhagyását várjuk.

A Horizont2020-as **JUSTNature** projekt megvalósítása során a kivitelező beszerzése folyik. A lakosságnál elhelyezhető forgalomszámláló szenzorok elhelyezése megtörtént, az adatok folyamatosan elérhetők (az időjárás- és levegőminőség-mérő állomások által mért adatok is). Folyamatban van a 4. stakeholder workshop előkészítése, a Sziszekkel folytatandó testvérvárosi eszmecsere 2. állomásának előkészítése és egy, a helyi zöldinfrastruktúra-fejlesztéssel foglalkozó szakemberek, vállalkozások számára szervezendő rendezvény tartalmi fejlesztése.

Elindult a **JustClimate** projekt az ABUD Mérnökirodával partnerségben. Megalakult az ún. Klíma Akciócsoport. Folyamatban van a városi szervezeteket összefogó KlímaPlatform tagságának összeállítása és a tagok megkeresése, valamint a Platform munkájának megszervezése. Az energetikus a Beruházási Irodán megkezdte munkáját 2024. április 12-én. 2024.05.07-én az első KlímaPlatform workshop megrendezésre került.

Az Interreg Europe **OD4GROWTH** projekt első és második szemeszterével kapcsolatos pénzügyi beszámoló elfogadásra került a Széchenyi Programiroda által. A harmadik szemeszterrel kapcsolatos tevékenységek, valamint a harmadik szemeszterhez köthető személyes partnertalálkozóval kapcsolatos ügyintézés folyamatban van.

Az EIT Urban Mobility **TICER** projekt teljes támogatási összege beérkezett, így a projektet lezártnak tekinthetjük.

A **New European Bauhaus CHRONOGENESIS projekt** pályázatának leadása 2024. február 7-én megtörtént a vezető partner által a felhívásra. Az elbírálás a leadástól számított 6 hónapon belül várható.

Az **European Urban Initiative City to City Exchanges** projekt keretein belül a lengyel delegáció Szombathelyre látogatása lezajlott március 8. és 11. között. A harmadik, egyben utolsó online meeting május 14-én zajlott le. A beszámoló ügyintézése folyamatban van.

A **Horizon Europe WeGenerate** projekthez kapcsolódóan Fellow City-nek azaz Társ Városnak pályázott Szombathely Megyei Jogú Város Önkormányzata. A pályázat március 1-jén került benyújtásra, az elbírálás azonban tolódik az eredeti, április elejére kiírt időponthoz képest.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt kiviteli munkái és az eszközbeszerzés közbeszerzési eljárása folyamatban van.

A **TOP-6.1.5-15-SH1-2019-00002** számú **„A Ferenczy utca hiányzó szakaszának kiépítése"** című projekt záró szakmai beszámolója és elszámolása beküldésre került. A Magyar Államkincstár részéről a záró helyszíni ellenőrzés megtörtént. Az Intézkedési tervben előírt megállapítások teljesítésének határidejét 2024. 07. 31. napjára kértük módosítani.

A **„Szombathely – Zanat kerékpárút megvalósítása”** című projekt Támogatói Okirat 1. számú módosítása 2023.05.11. napján elfogadásra került. A projekt megvalósításának végső határideje: 2024.06.30., ezt követően a Kedvezményezett köteles a támogatás felhasználásáról szakmai beszámolót és pénzügyi elszámolást készíteni, amelynek az összeállítása folyamatban van.

A **TOP Plusz-1.3.1-21** számú, **„Fenntartható városfejlesztés Szombathelyen”** című projekt megvalósítása folyamatban van. Egyes feladatok megvalósítása szerződés szerint történik, a Támogatási Szerződés 1. számú módosítása megtörtént, szakmai és pénzügyi beszámoló benyújtásra került.

A **TOP-6.5.2-15-SH1-2016-00001** számú, **„Megújuló Szombathely – tiszta energia saját erőből”** projektnél a Magyar Államkincstár részéről a záró helyszíni ellenőrzés megtörtént. Intézkedési tervben foglaltak teljesítésének határidejét 2024. 05. 31. napjára kértük hosszabbítani.

A **Take-IT-home** pályázat az Interreg CENTRAL EUROPE programban támogatást nyert. Aláírás alatt van a Támogatási szerződés és a Partnerségi megállapodás. A projekt 2024. június 1-én indul, a nyitó rendezvény 2024. júl. 3-4-én lesz Milánóban.

Támogatást nyert, és előkészítés alatt áll a Leccoval közösen tervezett Clean Energy (**C-ENERGY**) projekt megvalósítása a CERV programon belül. Aláírás alatt van a Támogatási szerződés, és előkészítése alatt a Partnerségi megállapodás.

TOP Plusz **„Parkolási infrastruktúra és zöldfelületfejlesztés a Derkovits városrészen”** című projekt pályázati anyagának pontosítása és kiegészítése szükséges a Zöldinfrastruktúra Tervzsűri I. körös véleményezése alapján.

TOP Plusz **„Sárdi-éri iparterület fejlesztése, kivezető út építése”** című projektre vonatkozóan a Megalapozó Dokumentum 2024.02.20-án elkészült. A kisajátítási vázrajzok elkészültek. Az igazságügyi szakértőtől megrendelt értékbecslés a forgalmi értékek meghatározására folyamatban van.

TOP Plusz **„Szociális alapszolgáltatások fejlesztése”** című projekt esetén a Pozsony utcában történő szociális ellátórendszer fejlesztése a feladat. Az áprilisi Közgyűlés a Koncepcionális javaslatot jóváhagyta és a pályázat benyújtását elhatározta. A megalapozó dokumentum készítése folyamatban van.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

Az irodára **2024. április 12-től 2024. május 14-ig** hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 6 |
| Adósságkezelés | 0 |
| Átmeneti támogatás | 153 |
| Krízis támogatás | 162 |
| Rendszeres gyógyszertámogatás | 14 |
| Temetési segély | 2 |
| Fűtési támogatás | 2 |
| Rendszeres gyermekvédelmi támogatás | 17 |
| Hátrányos helyzet megállapítása | 6 |
| Önkormányzati lakásban lakók lakbértámogatása | 28 |
| Nem önkormányzati lakásban lakók bérleti díj támogatása | 18 |
| Piaci vásárlási utalvány | 454 |
| Szén-monoxid érzékelő vásárlásához nyújtott támogatás | 46 |
| Közlekedési támogatás | 230 |
| **Összesen** | **1138** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – környezettanulmányt végeznek.

Az időskorúak és egészségkárosodottak támogatására jogosultak (19.687 fő) részére a határozatok kiküldésre kerültek, a támogatás összegének folyósítása 2024. május 31. napjáig folyamatosan történik.

A Szociális és Lakás Bizottság a 2024. áprilisi ülésén 3 család részére a lakáshasználatuk meghosszabbításáról döntött, 12 család részére rendkívüli szociális krízishelyzetére tekintettel önkormányzati tulajdonban lévő ingatlant jelölt ki. Az érintettek részére a bérlakások bérbeadása megtörtént.

Közösségi Bérlakás Rendszerben nyilvántartott ingatlanok bérbeadása:

A tulajdonos által felajánlott ingatlan állapotfelmérését követően, és a bérleti díj elfogadásáról szóló tulajdonosi nyilatkozat alapján 2024. április hónapban 1 ingatlan bérbeadására került sor a KBR rendszerében.

A **Sport és Ifjúsági Iroda** vezetője az alábbi tájékoztatást adta az iroda munkájáról, tevékenységéről a 2024. április 12-től – 2024. május 17.  közötti időszakra vonatkozóan:

A sport területén végzett feladatok:

* 2024. április bizottsági és közgyűlési határozatok végrehajtása;
* polgármesteri, alpolgármesteri, rendelkező levelek elkészítése;
* támogatási szerződések elkészítése;
* május havi közgyűlési és bizottsági előterjesztések elkészítése;
* szombathelyi székhelyű sportszervezetek aktuális ügyeinek segítése, koordinálása;
* beérkezett elszámolások ügyrend szerinti kezelése.

Az iroda szervezésében kerültek lebonyolításra különböző diáksport rendezvények, többek között:

* általános és középiskolások részére fiú lány kosárlabda diákolimpia;
* általános és középiskolások részére fiú labdarúgás diákolimpia;
* általános és középiskolások részére lány labdarúgás diákolimpia;
* általános és középiskolások részére lány atlétika diákolimpia;
* általános és középiskolások részére fiú atlétika diákolimpia.

Az iroda

* segítette, koordinálta a szombathelyi székhelyű sportszervezetek aktuális ügyeit, valamint tájékoztatta az aktuális további pályázatokról a sportszervezetek vezetőit;
* elkészítette a szombathelyi székhelyű sportszervezetek támogatási szerződéseit az önkormányzati forrásátadásról szóló 47/2013. (XII.4.) önkormányzati rendeletnek megfelelően;
* folytatta a 2023/2024. évre tervezett szabadidősport rendezvények, versenyek lebonyolítását, amelyet a Városstratégiai, Idegenforgalmi és Sport Bizottság március havi bizottsági ülésen elfogadott;
* közvetlen sportszakmai irányításával és sportági szakemberek közreműködésével valósul meg a szabadidősport sportrendezvények szervezése, lebonyolítása;
* szervezésében valósult meg a III. Takács József Tenisz emlékverseny;
* koordinálásával folytatódott a Szombathely Város Tenisz Csapatbajnoksága;
* folytatta a Szombathely környéki kerékpártúrák szervezését és lebonyolítását;
* megkezdte a 2024. évi Emlékmű Futás előkészítő szervezését;
* folytatta a 2023/2024. évre tervezett Diáksport versenyek, rendezvények lebonyolítását, amelyet a Városstratégiai, Idegenforgalmi és Sport Bizottság március havi bizottsági ülésen elfogadott;
* közvetlen sportszakmai irányításával és sportági szakemberek közreműködésével valósul meg a diáksport rendezvények szervezése, lebonyolítása;
* folytatta a 2024. évi Hivatali Nyári Élménytábor előkészítő szervezését;
* szervezésében került lebonyolításra a Kábítószerügyi Egyeztető Fórum;
* napi szinten végzi el a Vasi Diák Közösségi Szolgálat tevékenységéből fakadó adminisztratív feladatokat;
* folytatta az óvodai és iskolai úszásoktatás 2024. évi tavaszi turnusának szervezését és lebonyolítását;
* megkezdte a városi nyári sporttábor előkészítő szervezését;
* végezte a Kalandváros óvodai és iskolai csoportok által történő szervezett látogatásának 2024. év első féléves lebonyolítását;
* folytatta a 2024. évi nyári Diákjátékok szervezését;
* megszervezte és lebonyolította Szombathely Megyei Jogú Város Diákönkormányzatának éves választását.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2023. április - 2024. május hónapban az alábbi feladatokat végezte:

Önként vállalt önkormányzati feladatok és civil területén végzett feladatok:

* önkormányzati támogatási rendszeren történő regisztrációk ügyintézése;
* beérkező elszámolások ellenőrzése;
* kapcsolattartás civil szervezetekkel;
* Szent Márton Kártya ügyintézés;
* babaköszöntő csomagok előkészítése;
* házasulandóknak „Első gratuláció” előkészítése;
* „Aktív időskor Szombathelyen” programjainak 2024. évi szervezése, lebonyolítása;
* a Szombathelyi Identitásprogram keretein belül a „Szombathelyportré2024” koordinálása;
* a fonyódi önkormányzati tábor szervezése, előkészítése.

Egészségügy területén végzett feladatok:

* a 2024. áprilisi Egészségügyi Szakmai Bizottsági ülés jegyzőkönyvének elkészítése;
* áprilisi bizottsági, közgyűlési határozatok végrehajtása;
* május havi közgyűlési és bizottsági előterjesztések elkészítése;
* az egészségügyi szolgálati jogviszonnyal kapcsolatos havi jelentés megküldése a Belügyminisztérium részére;
* Semmelweis napi díjátadó szervezésének megkezdése,
* támogatási szerződések elkészítése.

Kultúra területén végzett feladatok:

* 2024. áprilisi bizottsági és közgyűlési határozatok végrehajtása;
* rendelkező levelek, támogatási szerződés készítése,
* májusi bizottsági, közgyűlési előterjesztések elkészítése,
* kulturális intézmények aktuális ügyeinek intézése,
* Weöres Sándor Színház és Mesebolt Bábszínház állami támogatásával kapcsolatos dokumentumok elkészítése.

Köznevelés területén végzett feladatok:

* áprilisi bizottsági, közgyűlési határozatok végrehajtása;
* májusi bizottsági, közgyűlési előterjesztések elkészítése;
* óvodavezetői értekezlet összehívása, lebonyolítása;
* önkormányzati nyári napközis tábor, pedagógusnap, óvodapedagógiai szakmai nap előkészítése,
* Szombathelyi Benczúr Óvoda törvényességi ellenőrzése,
* az óvodák beiskolázási terveinek bekérése és összegzése.

A **Közgazdasági és Adó Osztály** 2024. április– 2024. májusig tartó beszámolási időszakra vonatkozóan a következő tevékenységeket látta el:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

**Beszámoló az Adókivetési Iroda és az Adóvégrehajtási és Könyvelési Iroda tevékenységéről:**

**Adókivetési Iroda**:

A naptári évvel azonos üzleti év szerint működő, állandó jellegű iparűzési tevékenységet végző vállalkozásoknak a 2023. adóévről 2024. május 31. napig kell a helyi iparűzési adóbevallást benyújtani a székhely, illetve telephely szerinti önkormányzati adóhatósághoz. Az egyéni és társas vállalkozások adóbevallási kötelezettségüket elektronikusan cégkapuról, illetve ügyfélkapuról teljesíthetik. A helyi iparűzési adóról szóló adóbevallás kizárólag az állami adóhatóság által rendszeresített elektronikus nyomtatványon (23HIPAK), az állami adóhatóság hatáskörébe tartozó adókról szóló bevallások benyújtására vonatkozó rendelkezések értelemszerű alkalmazásával teljesíthető. Az állami adóhatóság a hozzá beérkezett, számszaki hibát, ellentmondást nem tartalmazó adóbevallást az adóalany által a bevallási nyomtatványon megjelölt székhely, telephely(ek) szerinti önkormányzati adóhatóság részére haladéktalanul továbbítja. Az adózók, könyvelők a közelgő határidőre tekintettel már elkezdték megküldeni adóhatóságunk részére az adóbevallásokat. A bevallások ellenőrzése megkezdődött. A 2023. évi adóbevallási nyomtatvány már ún. kötegelt űrlap. A bevallás kitöltése a korábban megszokotthoz képest sokkal nagyobb körültekintést igényel a könyvelők részéről. Sok kérdés merül fel a számításokkal, kitöltésekkel kapcsolatban. Az eligazodásban tájékoztatókkal, telefonos segítségnyújtással támogatja az iroda a kitöltőket. 2023. adóévtől hatályba lépett az új típusú egyszerűsített helyi iparűzési adó megállapítás. Ennek alkalmazásáról, választásáról az adózóknak már a 2022. évi adóbevallás során nyilatkozniuk kellett. A 2024. adóévre vonatkozó döntést a bevallási határidőig, 2024. május 31-ig lehet meghozni. A döntésben is próbál az iroda az adózók segítségére lenni, hogy a tevékenységre, bevételi viszonyokra vonatkozóan melyik megoldás választása a megfelelő a számukra.

Építményadó tekintetében az Adókivetési Iroda megkezdte az adóköteles építmények felülvizsgálatát, és az adatbejelentést elmulasztó adózók felhívását a bejelentés megtételére.

Az **Adóvégrehajtási és Könyvelési Iroda**:

Az iroda a fizetési kötelezettségüket nem teljesítő adózókat folyamatosan felszólítja tartozásuk rendezésére és a befizetés elmaradása esetén végrehajtási intézkedéseket foganatosít. Az adóvégrehajtási eljárásban hatósági átutalási megbízás (inkasszó) benyújtására, munkabérre és egyéb járandóságra történő letiltásra, továbbá ingatlan végrehajtás során az ingatlanvagyonra történő jelzálogjog, illetve végrehajtási jog bejegyzésére kerül sor.

Az iroda külön jogszabályokban meghatározott esetekben vagyoni bizonyítványt, illetve Szombathely város illetékességi területén elhelyezkedő ingatlanokról adó- és értékbizonyítványt állít ki. 2024. május hónapban hagyatéki eljárásban, végrehajtási eljárásban, illetve gyámügyi eljárásban történő felhasználás céljából 64 db megkeresésre végzett ingatlan értékbecslést, és ezen ingatlanokról - ügyenként egy vagy több ingatlanról - adó- és értékbizonyítványt állított ki a kérelmezők részére.

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást. A lakossági gázártámogatáshoz jegyzői hatósági bizonyítványokat állított ki. Részt vett a Területi Építészeti Tervtanács ülésein.  Több sajtóválaszt készített elő, és közreműködött a Szombathely Portré engedélyeztetésében és egyeztetésében.

A **Hatósági Osztály** vezetője az alábbi tájékoztatást adta az osztály munkájáról, valamint az osztály munkáját érintő jogszabályi változásokról:

2024. áprilisban nem lépett hatályba az osztály munkáját érintő jogszabályváltozás.

Az **Általános Hatósági Iroda** 2024. április havi munkavégzéséről az alábbiakban adok tájékoztatást.

Az irodához tartozó *anyakönyvvezetők* munkája során 2024. április 1–30. között az alábbi új anyakönyvi események történtek:

* születés anyakönyvezése: 126,
* házasságkötés: 31,
* haláleset anyakönyvezése: 17.

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2024. április 1–30. között a bejegyzett események száma az alábbiak szerint alakult:

* születési események és ehhez kapcsolódó változások: 396,
* házassági bejegyzések és ehhez kapcsolódó változások: 139,
* halotti bejegyzések: 19.

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2024. április hónapban 26 ügyben kellett elvégezni ezeket a feladatokat.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2024. április 1–30. között 113 ügyben indult meg a hagyatéki leltározás, összesen 1127 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2024. április hónapban összesen 72 kérelem érkezett:

* 35 kereskedelmi tevékenységgel kapcsolatos kérelem;
* 28 kereskedelmi és kulturális célú közterület-használati kérelem;
* 6 teleppel kapcsolatos kérelem;
* 2 rendezvénytartási kérelem;
* 1 vásárüzemeltetés engedélyezésére irányuló kérelem.

Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. Továbbá a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet, valamint az ellenőrzési tervben foglaltak alapján végzi a nyilvántartásba vett szálláshely-szolgáltatók hatósági ellenőrzését. Ennek keretében ellenőrzésre kerülnek a szálláshely-szolgáltatók Nemzeti Turisztikai Adatszolgáltató Központ felé történő regisztrációs és rendszeres adatszolgáltatási kötelezettségének teljesítése is. 2024. április hónapban 20 szálláshely ellenőrzésére került sor. A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

Az iroda *hatósági ellenőre* bejelentések alapján – esetenként a társszervekkel közösen – végzi a zeneszolgáltatást nyújtó kereskedelmi és vendéglátó üzletek éjszakai ellenőrzését és megteszi a szükséges intézkedéseket, annak érdekében, hogy az üzletek által kibocsátott zaj ne érje el a veszélyes mértékű környezeti zaj szintjét és a hatásterületen élő lakosság nyugalmát ne zavarja. 2024. áprilisban 4 esetben került sor vendéglátó üzletek éjszakai ellenőrzésére.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, illetve kezdeményez, megkeres más hatóságokat, állásfoglalásokat kér, tájékoztatásokat ad. 2024. április hónapban 7 új bejelentés érkezett a jegyzőhöz állatvédelmi ügyben. Ebben az időszakban 4 állatvédelmi hatósági ügyben született határozat, amelyekben figyelmeztetés szankció, valamint az állattartás megtiltása került alkalmazásra az állatvédelmi jogszabályok megsértése miatt.

Az iroda jár el a Polgári Törvénykönyvről szóló 2013. évi V. törvény 5:8. §-a alapján a jegyző hatáskörébe utalt *birtokvédelmi* eljárásokban. 2024. április hónapban 6 új eljárás indult, a folyamatban lévő ügyek közül 5 eljárás zárult határozathozatallal.

Az iroda folytatja le a közösségi együttélés alapvető szabályainak megszegése miatt indított *közigazgatási eljárásokat* a zöldterületen történő közlekedésre, várakozásra vonatkozó eljárások kivételével. 2024. április hónapban a Közterület-felügyelet bejelentése alapján 8 esetben indult eljárás. A folyamatban levő ügyek közül 2024. április hónapban 8 közigazgatási eljárás zárult le határozathozatallal, amelyből 6 esetben megállapításra került a jogsértést elkövető személye, akiknél figyelmeztetés közigazgatási szankció került alkalmazásra, 2 esetben a jogsértést elkövető személye nem volt megállapítható.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2024. április hónapban összesen 122 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz e-mailen és telefonon is érkeznek megkeresések, bejelentések, illetve az ügyfelek személyesen is kérnek tájékoztatást. Ezek számadatai 2024. április hónapban az alábbiak szerint alakultak:

|  |  |  |  |
| --- | --- | --- | --- |
| Hónap | e-mail | telefon | általános információ |
| 2024. április | 220 | 86 | 185 |

Fentieken túl az ügyfélszolgálati ügyintéző 19 esetben segítséget nyújtott állampolgároknak a Gondosóra program kapcsán. Szent Márton-kártya kiadására pedig 2024. április hónapban 116 esetben került sor.

A Hatósági Osztály vezetőjének közvetlen irányítása alatt végzi munkáját a ***védelmi ügyintéző***. Ellátja a védelmi és biztonsági igazgatással kapcsolatos feladatokat. Döntésre előkészíti a polgármester hatáskörébe tartozó honvédelmi, polgári védelmi ügyeket, a védelmi és biztonsági igazgatás területi vagy helyi szerve által szervezett honvédelmi képzésén, felkészítésen, illetve gyakorlaton részt vesz, szervezi az önkormányzati rendezvények biztosítását, megszervezi a Bűnmegelőzési, Közbiztonsági és Közrendvédelmi Bizottság ülését és ellátja az adminisztratív feladatokat. Figyelemmel kíséri az önkormányzat részéről a rendőrségnek és a katasztrófavédelemnek biztosított támogatás felhasználását. Kapcsolatot tart a honvédség, rendvédelmi szervek, a katasztrófavédelmi helyi szervezeteivel és a közterület-felügyelettel, Blaguss Agora Hungary Kft-vel és Volánbusz Zrt-vel.

A védelmi ügyintéző emellett közreműködött az alábbi feladatok ellátásában:

* április 3-án részt vett a belterületi nyílt és zárt csapadékvíz elvezető rendszer helyszíni szemléjén;
* április 20-án Polgármester Úr kíséretében részt vett a Vas Vármegyei Védelmi Bizottság ülésén;
* április hónapban folyamatosan végezte a május 26-án a Hősök Emléknapja alkalmából megrendezésre kerülő városi megemlékezés zavartalan lebonyolítása érdekében az előkészítési feladatokat, a honvédséggel, a forgalomkorlátozásokkal kapcsolatban mind a rendőrséggel, mind a Blaguss Agora Hungary Kft-vel és a Volánbusz Zrt-vel való egyeztetést.

A Hatósági Osztályhoz tartozó **Közterület-felügyelet** 2024. április 1–30. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 164 db lakossági bejelentés érkezett. A lakossági bejelentések a Közterület-felügyelet felé 145 esetben telefonon, 14 esetben elektronikus úton, 5 esetben személyesen történtek.

A Szombathelyi Rendőrkapitányság hivatalos megkeresésére 10 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 5 esetben alkalmazott hangszórón keresztül figyelmeztetést, valamint 4 esetben alkalmazott feljelentést. 89 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság járőrei 12 esetben intézkedtek a térfigyelő ügyeleti szolgálat által kamerán észlelt szabálysértés és szabályszegés megszüntetésének ügyében.

A Szombathelyi Rendőrkapitányság különböző szervezeti egységei összesen 24 esetben, a SZOVA NZrt. és a SZOMPARK Kft. pedig 17 esetben kért segítséget munkavégzésük elősegítése érdekében.

1. Gépkocsizó reagáló szolgálat

A reagáló szolgálat a fenti időszakban 298 esetben alkalmazott szabálysértések észlelése esetén figyelmeztetést, 1 esetben helyszíni bírságot, továbbá 2 esetben a gépjármű üzembentartójának távollétében helyszíni bírságot szabtak ki. 26 esetben alkalmaztak feljelentést és 1118 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 18 esetben helyezett el értesítést a gépjárműveken.

1. Közterületi járőrszolgálat

A közterület-felügyelők járőrszolgálatuk során 2024. április hónapban az alábbi intézkedéseket alkalmazták:

|  |  |  |  |
| --- | --- | --- | --- |
| **Intézkedések fajtája** | **Figyelmeztetés** | **Helyszíni bírság** | **Távolléti helyszíni bírság** |
| **Közúti közlekedési szabályok megsértése** | 416 | 0 | 4 (49.000,- Ft) |
| **Közrend elleni szabálysértések** | 8 | 1 (10.000,- Ft) | 0 |

A járőrszolgálat által mobiltelefonos applikáción keresztül összesen 12 jelzés került beküldésre, amelyek további intézkedéseket igényeltek.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított. A belváros közbiztonságának és köztisztaságának növelése és annak megóvása érdekében továbbra is állandó járőrpár hajtotta végre a közterületi ellenőrzéseket, valamint tette meg a szükséges intézkedéseket. A belváros és környékének ellenőrzése folyamatos, illetve az ellenőrzések számát szinten tartjuk. A városban található szolgáltatóházak, valamint azok környékei továbbra is kiemelt területként került kezelésre.

Az elmúlt időszakban folytatódott és folyamatban van a Fő tér fokozott közbiztonsági ellenőrzése a rendőrhatósággal közösen együttműködve. A fokozott ellenőrzés célja a rendbontó magatartást tanúsító csoportok felderítése, intézkedés alá vonása.

1. Mezőőri szolgálat

A mezőőri szolgálat munkatársai a külterületi részeken folyamatos ellenőrzést tartottak, amely során 3 esetben kezdeményeztek közigazgatási hatósági eljárást a Vas Vármegyei Kormányhivatal felé. Redmine rendszeren történő jelzés 3 esetben történt.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2024. április havi tevékenységéről az alábbiakban számolok be:

|  |  |
| --- | --- |
| **2024. április 1–30.** | **db** |
| 2024. április 1. napján a telepen lévő ebek száma | 15 |
| Közterületen befogott eb | 0 |
| Állatvédő szervezettől átvett eb | 3 |
| Rendőrségi eljárásban bekerült eb | 0 |
| Hatósági megfigyelés alatt lévő eb | 1 |
| A telepről a gazdának átadott eb | 0 |
| Örökbeadott eb | 2 |
| Közterületen befogott, az állatkórháznak átadott eb | 0 |
| Állatkórházban elaltatott eb (eutanázia) | 0 |
| Állatvédő szervezeteknek átadott eb | 0 |
| Lakossági bejelentésre közterületen keresett, de meg nem talált kóbor eb | 6 |
| Ebtetem | 1 |
| Egyéb állattetem (galamb, sün, macska, patkány stb.) | 8 |
| 2024. április 31. napján a telepen lévő ebek száma | 16 |

1. Egyéb feladatok

*Forgalomra alkalmatlan gépjárművek:*

|  |  |
| --- | --- |
| Észlelt gépjárművek száma: | 22 db |
| * rendszámmal ellátva | 13 db |
| * rendszám nélküli, regisztrációs matricával ellátva | 2 db |
| * rendszám nélküli | 7 db |
| * külföldi rendszámmal ellátva | 0 db |
| * ideiglenes rendszámmal ellátva | 0 db |
| Elszállított gépjárművek száma: | 2 db |
| Kiváltott gépjárművek száma: | 3 db |
| Közigazgatási hatósági eljárások kezdeményezése: | 5 db |
| Magyarországon nem került regisztrálásra, nem található a nyilvántartásban: | 4 db |

*Illegális hulladék elhelyezés:* A hatáskörrel rendelkező Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 7 esetben kezdeményezett a Közterület-Felügyelet közigazgatási eljárást.

*Zöld területen való várakozás miatti közigazgatási eljárásokkal kapcsolatos intézkedések:*

|  |  |
| --- | --- |
| 2024. április hónapban megindított új közigazgatási hatósági eljárások | 23 db |
| 2024. április hónapban meghozott határozatok száma | 19 db |
| * ebből közigazgatási szankciók száma | 10 db |
| * figyelmeztetések száma | 10 db |
| * közigazgatási bírságok száma, összege | 0 db |
| * a jogsértés el nem követését megállapító határozatok száma | 9 db |
| 2024. április végén folyamatban lévő, még le nem zárt közigazgatási hatósági eljárások | 13 db |

*Közösségi együttélés szabályainak megszegése miatt indított közigazgatási eljárások:* A Közterület-felügyelet az Általános Hatósági Iroda felé 1 esetben közterület-használati hatósági engedély hiánya miatt, valamint 5 esetben forgalomra alkalmatlan gépjármű közterületen történő engedély nélküli tárolása miatt indított közigazgatási hatósági eljárást.

*Büntetőeljárások megindítása:* A Közterület-felügyelet büntetőeljárást a Szombathelyi Rendőrkapitányság irányába 2024. április hónapban 1 esetben kezdeményezett, rongálás bűncselekmény elkövetésének alapos gyanúja miatt.

*Biztosítási feladatok:*

A város területén 2024. áprilisban folytatódott a városi nagytakarítási program, amely keretében parkolók, nagyobb területek zárása, ürítése és biztosítása vált szükségessé. Ezek során a társszervekkel (SZOVA NZrt., Szompark Kft.) komplex takarítási, valamint parkfenntartási munkálatok kerültek elvégzésre.

A fenti külön feladatok, valamint a lomtalanítás biztosítások az alábbi napokon kerültek végrehajtásra:

* április 2. – Tavaszi utcatakarítás – Szent Flórián krt. 19-37.;
* április 2. – Parkoló ürítés – Bartók Béla krt.;
* április 3. – Parkoló ürítés – Bartók Béla krt.;
* április 4. – Tavaszi utcatakarítás – Szent Flórián krt. 39-59.;
* április 4. – Nem tervezett csatorna fedél és útburkolat javítás – Vörösmarty Mihály utca;
* április 5. – Fametszési munkák biztosítása – Széll Kálmán utca;
* április 8. – Tavaszi utcatakarítás – Markusovszky Lajos utca II. ütem;
* április 9. – Tavaszi utcatakarítás – Hajnal utca, Ősz utca, Nyár utca és Tavasz utca;
* április 9. – Lomtalanítás biztosítása – Károly Róbert utca;
* április 10. – Fametszési munkák biztosítása – Király utca;
* április 11. – Tavaszi utcatakarítás – Markusovszky Lajos utca III. ütem;
* április 12. – Fametszési munkák biztosítása – Széll Kálmán utca;
* április 18. – Tavaszi utcatakarítás – Kassák Lajos utca 11.;
* április 18. – Tavaszi utcatakarítás – Nagy László utca 12-18.;
* április 22. – Tavaszi utcatakarítás – Szűrcsapó utca 22-24.;
* április 26. – Tavaszi utcatakarítás – Stromfeld lakótelep;
* április 30. – Tavaszi utcatakarítás – Szűrcsapó utca 8-12.

Az egyéb rendezvénybiztosítások az alábbi napokon kerültek végrehajtásra:

* április 7. – SPARTAN RACE előkészítése, parkoló ürítés és zárás – Rákóczi Ferenc utca;
* április 13. – SPARTAN RACE biztosítása;
* április 29. – Fokozott közbiztonsági ellenőrzés – rendezvénybiztosítás végrehajtása – Fő tér.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a projektek közbeszerzési munkarészeinek ellenőrzési eljárásaiban.

A Közbeszerzési Hatóság a 2024. évi ellenőrzési tervének megfelelően január 19. kelt végzésében elrendelte a Képtár eszközbeszerzés IV. tárgyú eljárásban a szerződés teljesítésének és módosításának ellenőrzésére irányuló szerződésellenőrzési eljárását.

A Hatóság az eljárás ügyintézési határidejét május 8. napján 30 nappal meghosszabbította, valamint elrendelte a teljességi nyilatkozat kiállítását, amelyet május 14. napján teljesítettünk.

Az „Új bölcsőde építése Szombathely Szentkirály városrészen” c. projekt keretében megvalósuló 40 férőhelyes bölcsődei intézmény részére bölcsődei eszközök beszerzése tárgyú nyílt közbeszerzés eljárás ajánlattételi határideje a beérkezett kiegészítő tájékoztatás kérésekre tekintettel 2024. május 23. napjára módosul.

A **Beruházási Iroda** vezetője az alábbi tájékoztatást adja az iroda munkájáról:

**TOP PLUSZ-1.3.1-21-VS1-2022-00001 azonosítószámú „Szociális alapszolgáltatások fejlesztése”** című pályázat keretében, a Szombathely, Pozsony utca 47. szám alatti ingatlanon (Hrsz. 7685) meglévő idősek nappali otthona átalakítása és bővítése, valamint autizmussal élők nappali ellátását biztosító otthon létesítése:

A projekt teljes beruházási költsége bruttó 680 millió Ft, ebből megközelítőleg nettó 420 millió Ft az építési költség, így a meglévő épülettömbök átalakítása és kis mértékű bővítése tervezett. Többkörös egyeztetés során a helyiséglista összeállításra került, a koncepcionális tervet elkészítette az iroda, a végső elfogadás megtörtént a Pálos Károly Szociális Szolgáltató Központ és Gyermekjóléti Szolgálattól és a PontMás Alapítványtól, a projektmenedzsernek megküldésre került. Az előzetesen felvázolt bővítések miatt a jelenleg érvényben lévő beépítési százalék túllépésre kerül, így rendezési terv módosítása szükségessé válik. Az iroda a Főépítészi Irodát megkereste ez ügyben. A létesítendő intézmény eszköz szükségletének felmérését, összeállítását is elvégezte az iroda a projektmenedzserrel közösen.

Az iroda a Megalapozó Dokumentum (MAD) műszaki tartalmának összeállításában részt vett; koncepcionális vázlatrajzot, helyszínrajzot és helységlistát készített (tervező programmal). Az áprilisi közgyűlésre az előterjesztés műszaki tartalmát összeállította. A Közgyűlés elfogadta a MAD benyújtását. Egyeztetések zajlanak a fenntartási-működtetési költségek, létszámok meghatározását illetően.

**Vadvirág utca felújítása**: A kiviteli terv beszerzésre került, melyet a Somlai Mérnöki Iroda Kft. készített, az árazatlan költségvetési kiírást is benyújtotta, a közműtulajdonosok, szolgáltatók nyilatkozatát beszerezte, továbbá a kezelői hozzájárulás beszerzése is megtörtént, a beérkező megkereső levél megválaszolása folyamatban van.

**Energiaközösség kialakítás lehetőségének vizsgálata**: Az Európai Unió 2019. évi jogszabálya a közintézmények energiaszámláinak csökkentése, és az egyes tagok által üzemeltetett megújuló energiaforrások használatának elősegítése érdekében szorgalmazza az energiaközösségek létrehozását, ahol az energiát nem csak fogyasztják, hanem vissza is termelik a rendszerbe. Az energiaközösség egy rugalmas keret, amibe bekapcsolódhatnak egy utca vagy egy városrész lakói, az ottani közintézmények, de a közelben működő gyárcsarnok, a lényeg, hogy minél több olyan tagja legyen a közösségnek, akiknek eltérőek a fogyasztási szokásai, mintái. A csatlakozó háztartások, közintézmények vagy cégek az energiaszámlákat közösen állják, a megújuló energiaforrásokra egy közösségként ruháznak be és használják fel az energiát. Szombathely, Jászai Mari utca 2. (Szombathelyi Parkfenntartási Kft., SZOVA NZrt., Vas Vármegyei Kormányhivatal Agrár-, és Vidékfejlesztést Támogató Főosztály) Jászai Mari utca 3. (Villszöv Zrt.), Jászai Mari utca 4. (Közösségi Ház), Károly Róbert utca 1. (egykori Fiatal Házasok Otthona) szám alatti ingatlanokon gazdaságos energiafelhasználás és ökológiai lábnyom csökkentése céljából kialakítandó energiaközösség megvalósíthatóságának vizsgálatára, elemzés készítésére, tanulmány kidolgozására 3 cégtől kért be ajánlatot az iroda.

Csak 2 ajánlat érkezett be, így a projektből nem számolható el a vizsgálat, elemzés, tanulmány. A beszerzés bővített ajánlattevői körrel megismétlésre került, 3 ajánlat érkezett, melyek értékelése lezajlott, a szerződés előkészítését végzi az iroda. A szerződéstervezet kész, a fedezet biztosításával aláírható. A Tanulmányt készítő nyertes céggel, a Protamin Kft-vel folyamatos kapcsolattartás zajlik, adatbekérőket küldött ki az iroda az érintett 4 ingatlan tulajdonosainak, üzemeltetőinek, melyre folyamatosan érkeznek be a szükséges dokumentumok, számlák stb. A teljeskörű adatszolgáltatás elhúzódott az EON-tól szükséges adatok beszerzése miatt, ezért a Protamin Kft. szerződésmódosítást, határidőhosszabbítást kért június 6-áig. 2024. április 30-án helyszíni bejárás volt a 4 ingatlanon a tanulmányt készítő vállalkozóval.

**RRF 1.1.2-2021 azonosító számú „Bölcsődei nevelés fejlesztése” a Szombathely, Szent István király utca 119. sz. 11725 hrsz-ú ingatlanon:** A bölcsőde építésére vonatkozó vállalkozási szerződés a Westunion Kft-vel 2023. november 13-án aláírásra került, a munkaterület átadás-átvétel 2023. november 15-én megtörtént. A szerkezetépítési munkák megtörténtek, a tetőszerkezet elkészült, villamos alapszerelés elkészült, belső gépészeti munkák folyamatban vannak. Az 50 %-os teljesítéshez kapcsolódó helyszíni ellenőrzés megtörtént a Családbarát Magyarország Központ és a Lechner Nonprofit Kft. részéről, kifogással nem éltek az ellenőrzés során. Az iroda folyamatosan nyomon követi, koordinálja, ellenőrzi a beruházást.

A bölcsődéhez tartozó parkoló kiépítéséhez kapcsolódóan a munkaterület átadás 2023. november 24-én megtörtént. A MÁK helyszíni ellenőrzést tartott, a műszaki dokumentumokat megfelelően előkészítette az iroda, szabálytalanságot nem tapasztaltak. A parkoló építési munkái még nem kezdődtek meg.

A bölcsődei eszközbeszerzésekkel összefüggően a több körös indikatív árajánlatok beszerzéséhez kapcsolódóan két alkalommal is műszaki tartalom csökkentés történt az eszközlista tekintetében. A közbeszerzési dokumentációk egyeztetését követően a Közbeszerzési Bíráló Bizottság az 5/2024. (IV.10.) sz. határozatával az előterjesztés mellékletét képező közbeszerzési dokumentumokat elfogadta, az Ajánlati Felhívás Közbeszerzési Értesítőben és EKR-ben való publikálhatóságáról döntött. Az ajánlattételi időszakban a kiegészítő tájékoztatási eljárás keretében beérkező kérdéseket megválaszolta az iroda. Az ajánlattételi határidő 2024. május 23.

A projekt megvalósítás során előírt együttműködési és adatszolgáltatási kötelezettséget az előre meghatározottak szerint teljesíti az iroda. A Családbarát Magyarország Központ felé a havi adatszolgáltatást és a Lechner Nonprofit Kft. felé az előzetesen megadott időpontokban kért adatszolgáltatásokat határidőre megküldte a Beruházási Iroda.

**Létesítményi, intézményi karbantartások, felújítások**:

* Mesevár Óvoda – hátsó kerítés építésére a szerződés GAMESZ részéről aláírásra került, a kivitelezés 2024. február 14-én megkezdődött, azóta zajlik. A munkákat végző vállalkozó: a Vasi Hofa Kft. A kerítés építése folyamatban van, a munkákat a műszaki ellenőr felügyelete mellett figyelemmel kíséri az iroda. A hátsó kerítés elkészült, műszaki átadás-átvétel megtörtént.
* Weöres Sándor Óvoda beázási problémáinak megszüntetése érdekében a felújítás műszaki tartalmát a Beruházási Iroda összeállította, az ajánlattételi felhívást vállalkozók részére megküldte. Első körben nem érkezett be árajánlat. Ezután megbontásra került a műszaki tartalma két jól elkülöníthető szakfeladatra, és a beszerzés megismétlésre került, az ajánlatok beérkeztek, a nyertes ajánlatokat a GAMESZ részére továbbította az iroda, a vállalkozói szerződéseket a GAMESZ kötötte meg a vállalkozókkal.

Az épületen belüli vizesedésből adódó károsodott felületek, szerkezetek helyreállítását végző Vasi Hofa Kft. a szerződésében meghatározott munkákat elvégezte.

A lexan tető cseréjére, a körülötte levő vályú szigetelésére a Kul-Lex Kft-vel került aláírásra szerződés. A kivitelezési munkák folyamatban vannak. Műszaki átadás-átvétel megtörtént, a fogadótér lexan fedése solar réteggel készült, ami érezhetően jól szűri a vakító fénysugarakat.

A létesítmény garanciális jellegű vizesedési problémáinak, valamint a hátsó alu ajtó javítása érdekében az Inter-Alp Kft-vel felvette az iroda a kapcsolatot.

* Aréna Óvoda tetőszerkezetének beázási gondjait a kivitelező KG Invest Kft. ezidáig a többszöri próbálkozás ellenére sem tudta megoldani, ezért a beázási probléma megoldásához szigetelési szakmérnöki nyilatkozat kiállítására kérte fel az iroda a Lidom Kft-t. Jelenleg a tető feltárási munkái vannak folyamatban.
* Sportliget: a mászófal helyreállítási munkáira az árajánlat bekérése megtörtént, a nyertes ajánlattevővel a szerződés aláírása folyamatban alatt van. A használati tanúsítvány kiállításához a tanúsítást végző Szamei Kft. a statikai megfelelőségi nyilatkozat aktualizálását kérte, ezen szakvélemény kiállítására a Pannon Archicon Kft. részére adott megbízást az iroda. Tekintettel a statikai szakvéleményben foglaltakra ismételt beszerzési eljárás lefolytatása vált szükségessé. A beszerzési eljárás nyertese az F4 Bau Kft., a szervezettel a szerződés aláírása folyamatban van. 2024. május 14-én helyszíni bejárásra került sor a kivitelezővel és a Sportliget üzemeltetőjével, várhatóan május végén a kivitelező megkezdi a munkákat.
* Képtárban jelentkező falmozgásokból eredő repedések kezelése: statikus szakértői véleményt beszerezte az iroda, melyben szerkezeti mozgásokat dokumentáló monitoring rendszer kiépítését javasolta a szakértő a további beavatkozások meghatározása érdekében. A szakértői vélemény alapján a monitoring rendszer kiépítésére beszerzésre került a vállalkozó. A vállalkozóval a megbízási szerződés megkötésre került. A monitoring rendszer kiépítése megtörtént, jelenleg a jelző rendszer finomhangolása zajlik.
* Neumann János Általános Iskola: az iskola gondnoksága többször jelezte, hogy műszaki jellegű problémákat tapasztalnak a főhomlokzaton található előtető/erkély kapcsán. Szűcs Gábor műszaki ellenőr 2024. február 12-én megvizsgálta az építményt és jegyzőkönyvezte a tapasztalatait. A Neumann Iskola homlokzati erkély állapotát megvizsgálva megállapítható, hogy állékonysági probléma, az erkélylemez, illetve a mellvédfal veszélyes romlására utaló jel nem tapasztalható. A mellvédfal rögzítését biztositó 3 db szögacél támasz erkélylemezhez, illetve mellvédfalhoz való rögzítése nem ellenőrizhető, de nincs romlásra utaló jel.

Az energetikai korszerűsítés keretében beépített hőszivattyú nem megfelelően működik, gyakorlatilag nem táplál rá a fűtési rendszerre. Helyszíni egyeztetés során kiderült, hogy a hőszivattyú és a kazánok nem lettek összehangolva, így a magas előremenő vízhőmérséklet miatt a hőszivattyú nem kapcsol be. Az általános iskola a Tankerülethez tartozik, ezért már többször került részükre megkereső levél kiküldésre, hogy szinkronizálják a fűtési rendszerhez a hőszivattyút. A kivitelezés műszaki átadása 2019. január 31-én zárult, a vállalt indikátor értékek elérése érdekében a Beruházási Iroda a napelemes és hőszivattyús rendszer karbantartására indikatív árajánlat kérést küldött ki. Az energetikus kollégától kapott információk alapján, a Panda rendszerben rögzített adatok nem voltak megfelelőek, így az indikátorok számítása megkérdőjelezhető. A továbbiakban a validációs fázis részeként, a karbantartó cégek fognak nyilatkozatot kiállítani a telepített berendezések megfelelő működéséről. Ehhez pedig elengedhetetlen, hogy legyenek élő karbantartási szerződések, ezét 4 cég részére került kiküldésre az ajánlati felhívás, 2 cég adott be ajánlatot. A nyertes KG Invest 2008 Kft.-nek a megrendelőt kiküldte az iroda, a javítási, karbantartási munkákat megkezdték.

* A Bokréta Bölcsődében történt csőtörésről EBI általi tájékoztatást követően az iroda az általa felkért kivitelezővel helyszínelésen vett részt. Egyeztette a csőtőréshez kapcsolódó kivitelezési munkákat, feladatokat. A kivitelezőnek az EBI részére megküldött árajánlata alapján a Közgazdasági és Adó Osztályt tájékoztatta az iroda a szükséges pénzügyi fedezetről. Az EBI 2024. május 6-án jelezte az irodának, hogy a csőtőrés javítása megtörtént, a számlát kiegyenlítették.
* A TOP-6.5.1-15.SH1-2016 számú „Hétszínvirág, Margaréta, Napsugár és Micimackó óvodák energetikai korszerűsítése” projekt, illetve a Maros és Pipitér Óvodák valamint AGORA Szombathelyi Kulturális Központ energetikai korszerűsítése vonatkozásában a fenntartási időszakban előírt projektfenntartási jelentésekhez szükséges indikátorok meghatározásához közreműködött az iroda az egyes létesítményekben telepített napelemes és hőszivattyús rendszerek működőképességének biztosításában, illetve indokolt esetben a rendszerek meghibásodásának javításában.

**11-es Huszár út és Lovas utca összekötését biztosító út építése**: Az engedélyezési és kiviteli tervek elkészítésére vonatkozóan versenyszabályzat szerinti ajánlattételi felhívás kiküldésre került. A beérkezett ajánlatok kiértékelése megtörtént, a tervezési feladatokra vonatkozó szerződés megkötésre került, a terveket a Westber Kft. készíti.

**Fő terén álló „Faunok” szökőút:** A szökőkútelektromos és vízgépészeti felújítására vonatkozóan a kivitelező beszerzésre került, és a szerződéskötés megtörtént a Ganz Hydro Kft.-vel. A műszaki ellenőrzési feladatokra a szakember beszerzésre került. A kivitelezés, majd az azt követő próbaüzem rendben lezajlott, a műszaki átadás-átvétel megtörtént.

**Szombathely területén lévő gyalogátkelőhelyek kiépítése, felújítása, karbantartása:**

* Szombathely város területén több helyszínen gyalogos átkelőhelyek kiépítése történt. (Demeter utca-Metro előtt, Kassák L. - Faludi F. utca kereszteződésében, Kodály Z. utca 1-12. között, Szófia-Maros utca kereszteződésében). A forgalomba helyezési eljáráshoz szükséges dokumentumok és kiegészítő helyszínrajzok beszerzésre kerültek, az eljáró hatóság felé benyújtásra kerültek, a forgalomba helyezési engedélyek rendelkezésre állnak.
* 3 helyszínen (Váci Mihály utca, Kodály Z. és Simon I. utca kereszteződése, Hollán E. utca) létesített okos zebrák működését folyamatosan ellenőrzi az iroda, 2024. július végéig tart a garanciális időszak. A felmerülő problémákat azonnal jelzi az iroda a kivitelező felé, és a hibaelhárítást is felügyeli.
* Szent István király utca és Rumi külső út kereszteződésében 11495/2; 11436/2; 11391 hrsz. a Szova Zrt. a forgalomtechnikai és burkolatépítési munkákat május végére elvégzi.

**Villamos energia beszerzés**:

- Az Önkormányzat 2024. évi villamosenergia beszerzése: A 2024. évi villamos energia beszerzésre irányuló közbeszerzési eljárás lezárult. A nyertes ajánlattevő MVM Next Energiakereskedelmi ZRt-vel a szerződéskötés megtörtént.

- Az adatszolgáltatás és a hiányzó adatok bekérése, POD azonosítók egyeztetése folyamatosan zajlik. Az ideiglenes áramvételi helyek kialakításához (Adventi Vásár, Majális, sportrendezvények) és új fogyasztási helyek kiépítéséhez (pl. trafibox, kerékpárút, gyalogos átkelőhelyek) szükséges befogadói nyilatkozatok kérését intézi az iroda, és az elosztói engedélyes felé történő igénybejelentéshez adatokat szolgáltat, a jóváhagyásban közreműködik.

- A 2023. évi villamos energia beszerzésre vonatkozó intézményi adatok bekérése megtörtént, az összesítés után a közbeszerzés felé továbbításra került a jelentés.

- A szombathelyi északi iparterület 4 MWA teljesítménybővítés a Vépi úti alállomás és a 02089/3 hrsz. alatt létesített új kapcsolóállomás között, földkábelen keresztül 6000 m hosszan kerül biztosításra szerződés alapján. A földkábel tervezése és kivitelezése E.ON Zrt. beruházás keretében valósul meg. Az E.ON a munkákat megkezdte, a Galambos Transz Kft. telephelyétől induló vezeték kiépítése zajlik.

- Szedreskerti rendezvénytér villamos ellátásának kiépítése befejeződött, a műszaki átadás-átvételi eljárás lezárult. Az áramhálózatra kapcsolási igénybejelentő és mellékletei az E.ON felé benyújtásra került.

**A Horizon 2020 programból támogatott, 101003757 számú JUSTNature nemzetközi projekt** keretében megvalósítandó, a szombathelyi Dési Huber István Általános Iskola épület körüli udvar és a Szombathely, Hunyadi János úti közpark átalakítása, fejlesztése: a kiviteli tervek a Közgyűlésnek bemutatásra kerültek. A műszaki ellenőr beszerzése megtörtént. Végleges kiviteli tervek linken beérkeztek, a műszaki ellenőr véleményezte, a felülvizsgálatot lezáró műszaki ellenőri nyilatkozat beérkezett. A piackutatási célú árajánlatkérés a kivitelezésre kiküldésre került, az ajánlatok beérkeztek. In-house eljárásban az újabb ajánlattételi felhívás a Szombathelyi Parkfenntartási Kft. részére megküldésre került, a cég az ajánlatát május 15-ig nyújtotta be, a szerződés előkészítésre került.

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** kivitelezése befejeződött. A telekalakítási engedélyezési eljárás (II. lépés) befejeződött, (véglegessé vált) határozatok és vázrajzok rendelkezésre állnak, az ingatlannyilvántartásban történő tulajdoni lapon való átvezetésre (III. lépés) a kérelem február végén benyújtásra került a Földhivatalhoz, az egyszerűsített határozat a telekalakításról (a tulajdoni lapra történő átvezetésről) és a záradékolt változási vázrajz a Földhivataltól még nem érkezett meg.

**Szombathely-Balogunyom településeket összekötő kerékpárút** kivitelezése befejeződött. A forgalomba-helyezési engedély rendelkezésre áll, a záró auditálás befejeződött. A telekalakítási engedélyezési eljárás (II. lépés) befejeződött, (véglegessé vált) határozatok és vázrajzok rendelkezésre állnak, az ingatlannyilvántartásban történő tulajdoni lapon való átvezetésre (III. lépés) a kérelem február végén benyújtásra került a Földhivatalhoz. Az egyszerűsített határozatot a telekalakításról (a tulajdoni lapra történő átvezetésről) és a záradékolt változási vázrajzok a belterületi ingatlanok vonatkozásában 2024.05.03-án megérkeztek, míg a külterületi ingatlanok vonatkozásában még nem érkeztek meg.

**1625/2021. (IX.3.) Korm. határozat szerinti + 300 millió Ft támogatás - Zanati kerékpárút fejlesztése projekt:** A kivitelezés befejeződött, a forgalombahelyezési engedélyt a hatóság kiadta, az ingatlannyilvántartásban történő átvezetéshez szükséges dokumentáció a földmérő által január elején benyújtásra került a Földhivatalhoz (I. lépés), a telekalakítási engedélyezési eljáráshoz (II. lépés) szükséges dokumentációk összeállítása zajlik. A kezelők hozzájárulásainak beszerzése még folyamatban van, a tulajdonosi hozzájárulások és a kérelmek (3 db) aláírás alatt vannak. Az 1 éves garanciális bejárás 2024. augusztus végén várható.

**Szombathely, Északi iparterület 02089/5 hrsz-ú ingatlan megközelítését biztosító út és közlekedési csomópont kialakítása**: A kivitelezési munkák befejeződtek, a műszaki átadás-átvételi eljárás megkezdődött.

**Akacs Mihály utca 2873 és 3054 hrsz. (Szűrcsapó utca és Forró utca közötti szakasz) felújítása**: A kivitelezési munkák befejeződtek, a műszaki átadás-átvételi eljárás megkezdődött.

**Bocskai István körút felújítása**: A kivitelezési munkák befejeződtek, a műszaki átadás-átvételi eljárás sikeresen lezárult.

**Csaba utca** (Tátika utca ás a Vásártér közötti szakasz 850 m útburkolat és kerékpárút) **felújítása**: A kivitelezési munkák befejeződtek, a műszaki átadás-átvételi eljárás megindult.

**Bárdos Alice utca felújítása**: A kivitelezési munkák befejeződtek, jelenleg a műszaki átadás-átvételi eljárás zajlik.

**Hajdú utca** - a Szalónak utcai csomópont és a Hajdú u. 27. szám közötti szakasz **felújítása**: A burkolatfelújításra, valamint a csapadékvíz elvezetésre vonatkozóan a kiviteli tervek rendelkezésre állnak, a tervező elkészítette és átadta a terveket. A forrás rendelkezésre állásakor a kivitelező beszerzése megkezdhető.

**Sárdi ér összekötő út építése**: A tervező beszerzését készíti elő az iroda, ami a megelőző földhivatali átvezetéseket követően indítható.

**TOP-6.1.5-15-SH1-2019-00002 Ferenczy I. utcai fejlesztés:** A projekt zárása megtörtént. A támogató által a projektzáráshoz szükséges dokumentumok beszerzése megtörtént.

A Szent Quirinus utca csapadékvíz elvezetésének vízjogi üzemeltetési engedélyezéséhez szükséges dokumentumok (tulajdonosi hozzájárulások) beszerzése folyamatban van, a BPW Hungária Kft-vel egyeztetések zajlanak.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** a projekt zárás megtörtént, az örökségvédelmi engedély beszerzése megtörtént. A támogató ellenőrzése során kért hiányosságokat pótoltuk, javítottuk, a dokumentáció beküldésre került.

**TOP Plusz Városfejlesztési Programterv, TOP Plusz-1.3.1-21-VS1-2022-00001 azonosító számú pályázat**hoz projekt elemek kiválasztásának elősegítését, műszaki dokumentációk előkészítését, összeállítását végezzük. Az 1. beruházási elem esetében a ZIT zsűri által jelezetteknek megfelelően elkezdte az iroda a kiviteli tervek módosításának előkészítését.

**Selyemrét utca burkolatfelújítására** vonatkozó útépítési dokumentáció elkészítése megrendelésre került, a teljesítési határidő 2024. május 31. A műszaki ellenőri feladatok elvégzésére vonatkozóan az ajánlatkérés megtörtént, a beérkezett ajánlatok alapján – a tervdokumentáció elkészültét követően – a szerződés megköthető, a szerződés előkészítése folyamatban.

**Homok utca csapadékvízelvezetés és a Dolgozók úti (Eötvös J. u.) autóbuszmegálló csapadékvízelvezetés kivitelezési munkáira** vonatkozóan az ajánlattételi felhívás kiküldésre került, jelenleg az ajánlatok értékelése folyik.

**Garanciális munkák:**

* A Weöres Sándor Óvoda garanciális jellegű vizesedési problémáinak és a hátsó alu ajtó javítása érdekében az Inter-Alp Kft-vel felvette az iroda a kapcsolatot.
* Aréna Óvoda tetőszerkezetének beázási gondjait a kivitelező KG Invest Kft. ezidáig a többszöri próbálkozás ellenére sem tudta megoldani, ezért a beázási probléma megoldásához szigetelési szakmérnöki nyilatkozat kiállítására kérte fel az iroda a Lidom Kft-t. A vizsgálatok folynak.
* Schrammel Imre életművének méltó elhelyezése Szombathelyen c. projektben a garanciális bejárás 2023. november 24-én megtörtént, a meglévő hibák javítására a kivitelezőt felhívta az iroda, melyet a kivitelező megkezdett.
* Szőlős utca burkolatfelújítása során jelzett hibák (fedlapok szintbe helyezése, kapubejáró javítása) javítása megtörtént.
* Kodály Zoltán utcában garanciális bejárásra került sor, a jelzett hibákat kivitelező május végéig javítja.
* Vadász utca jótállási idő lejárta miatti garanciális bejárását és jótállási garancia visszafizetésének intézését végzi az iroda.
* Vásárcsarnok fűtésproblémái, hőmennyiségmérők hibás működése, repedezett padlóburkolat, rosszul záródó bejárati ajtók problémái és a beázások miatt felvette az iroda a kapcsolatot Inter-Alp Kft-vel. A javítások folyamatban vannak.

**Tervezések:**

* Szombathely II. ütem Gyöngyös-patak 1. részgyűjtőre (Joskar-Ola lakótelep – vasút – Szent Gellért utca – Hunyadi út által határolt terület) vonatkozó Szombathely város csapadékvíz elvezetésének egységes szerkezetű vízjogi üzemeltetési engedélyezési tervei elkészültek, az engedélyezési eljárás folyamatban van. A tervek benyújtása még nem történt meg, tulajdonosi hozzájárulásokat várja az iroda, a megkeresések a nyilatkozatmintákkal kipostázásra kerültek.
* Szombathely III. ütem Gyöngyös-patak 2. részgyűjtőre (Szent Gellért utca – Gyöngyös-patak – Szentgotthárdi vasútvonal - Hunyadi út által határolt terület) vonatkozó Szombathely város csapadékvíz elvezetésének egységes szerkezetű vízjogi üzemeltetési engedélyezési tervei elkészültek, a vízjogi engedélye rendelkezésre áll.
* Szombathely város területén 3 helyszínen (Markusovszky Lajos utca 5-8. szám között, Ernuszt u. és Komlósi F. u. között, és a Körmendi úton), új gyalogátkelőhelyek tervezésére az indikatív ajánlatok bekérése folyamatban.
* Halastó utca megközelítőleg 100 m-es szakaszának felújítására vonatkozó tervek beszerzését készíti elő az iroda.

**Adatszolgáltatások, jelentések, szakmai vélemények készítése:**

* Közbeszerzési eljárások teljesítéséhez tartozó adatszolgáltatások megküldése a Közbeszerzési Iroda felé folyamatos a kivitelezésekkel összefüggésben.
* Nemzetgazdasági szempontból kiemelt ügyekről jelentés készítése és megküldése a Vas Vármegyei Kormányhivatal részére. Folyamatosan, minden hónap végén készíti el az iroda.
* OSAP adatszolgáltatás határidőben benyújtásra került.

**Energetikusi feladatok:**

* **Projekt indikátorok stabilizálása:** Az akciólista elkészült, a kritériumok begyűjtése befejeződött. Az érintett felekkel való egyeztetés megtörtént. A verifikációs és validációs folyamatokat átdolgozásra kerültek, jelenleg az operatív tevékenységek átdolgozását végzi az Iroda.
* **Panda, energetikai adatgyűjtő rendszer:** Az előzetes egyeztetés megtörtént a fejlesztőcsapattal. Az energetikusunk megkapta a szükséges hozzáféréseket a rendszerhez. Megkezdődött az adatok napi monitorozása. A rögzített adatok ellenőrzésre kerültek és számos módosítást kért az iroda a rendszerfejlesztőktől. Első körön több, mint 10.000 dokumentumot érintett a javítás. A rendszerben tárolt elszámolószámlák módosított feldolgozása okán, az eddig rögzített villamosenergia és földgázadatok pontossá váltak. Mivel a távhő szolgáltatásra vonatkozó adatbázis nem volt teljes, bekérésre kerültek a távhő fogyasztási adatok a Szombathelyi Távhőszolgáltató Kft-től. Az adatok Panda rendszerbe való integrálása folyamatban van. Bevezetésre került a kétheti fejlesztői meeting a Panda rendszer fejlesztőcsapatával.
* **Energiahatékonysági Kötelezettségi Rendszer (EKR), megtakarítás:** Már átvizsgálásra került a 2021., 2022., 2023. év fogyasztási adatok jelentős része. Számítások, elemzések alapján meghatározta az iroda az adattömböt, melyet érdemes lenne a rendszerben kezelni.
* **Just Climate projekt:** A megbeszéléseken folyamatos a jelenlét, energetikusunk aktívan közreműködik ezeken. Sikeresen lezajlott az első workshop. Az előkészületekben, valamint a körforgás, közlekedés, energetika csoportban, mint műszaki/energetikai szakértő aktívan részt vesz kollégánk. A második workshop előkészületei megkezdődtek.
* **Lekötött teljesítmények felülvizsgálata, optimalizálás:** Megtörtént a lekötött teljesítmények felülvizsgálata. A statikus számítási módszer alkalmazása befejeződött. Dinamikus lekötött teljesítmény meghatározásra szükséges. A hálózathasználati szerződések bekérése folyamatban van. Az érintett ingatlanok műszaki dokumentumainak felülvizsgálata szükséges.

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján *2024. április 12. és 2024. május 14.* napja közti időszakban az ***iktatott ügyek száma 974 db***, amelyből

* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek bontása,

útcsatlakozások kialakítása, rendezvények) 426 db,

* úthiba 141 db,
* behajtási engedély 27 db,
* telephely igazolások 0 db,
* köztemetők üzemeltetése és fenntartása 7 db,
* csapadékvíz-elvezetés 10 db,
* helyi közösségi közlekedés 17 db,
* a köztisztaság 44 db,
* kéményseprő ipari közszolgáltatás 0 db,
* az e-közműegyeztetéssel, a nem közművel összegyűjtött háztartási szennyvíz

begyűjtéséről és ártalommentes elhelyezése 0 db,

* közvilágítás 8 db,
* egyéb 2 db,
* víziközmű 34 db,
* zöldterület 40 db.

**Összesen: 756 db.**

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárás), zajvédelmi és hulladékgazdálkodási ügyekben.

*2024. április 12. és 2024. május 14.* napja közti időszakban az iktatott hatósági ügyek szám 218 db, amelyből

* fakivágás 40 db,
* közterület-használat 123 db,
* vízgazdálkodás 0 db,
* környezetvédelem (zajvédelem és egyéb) 45 db,
* hulladékgazdálkodás 10 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

A Szombathelyi Parkfenntartási Kft. a parkfenntartási feladatokat, mint parkok takarítását, balesetveszélyes fák kivágását, virágágyások ápolását folyamatosan végzi. A kétnyári virágágyak kiürítése megtörtént, ültetésük május hónapban várható.

A Közgyűlés a 421/2022. (XII.8.) Kgy. számú határozatában úgy döntött, hogy az 1000 fa program kiterjesztésével 2023. évtől minden évben megvalósítja a lakossági faültetési programot. Így a program kibővített változatban az idei évben is elindult. A fás szárú növények kiosztása befejeződött. A balkon növények kiosztása 2024. május 17-ig megtörténik.

A BLAGUSS Agora Hungary Kft. által beszerzett 3 db új Midi 15+27 férőhelyes autóbuszok forgalomba kerültek.

A menetrend szerint közlekedő helyi járatú autóbusz megállóhelyek takarítása elkezdődött és folyamatosan ütemterv szerint zajlanak.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., Vasi Flóra Kft., Szkendó Kft.)

A SZOVA NZrt. által a tervezett utak felújítási munkálatai (Rumi út, Brenner Tóbiás körút, Dr. István Lajos körút, Bartók Béla körút, Kenderesi utca), valamint az új parkolók építési munkálatai befejeződtek (Szűrcsapó utca, Éhen Gyula tér, Bartók Béla körút 40., Barátság utca).

A városban folyamatosan történik az utcák, parkolók takarítása a SZOVA NZrt. és SZOMPARK Kft. közreműködésével.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, javítása, valamint a város területén lévő zárt csapadékcsatorna és víznyelő mosatása megrendelések alapján folyamatosan történik a város egész területére kiterjedően.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik az iroda felé.

A redmine rendszeren keresztül, a „Szépítsük Együtt Szombathely” menüpontból, az [info@szombathely.hu](mailto:info@szombathely.hu), a [katyu@szombathely.hu](mailto:katyu@szombathely.hu), a [koztisztasag@szombathely.hu](mailto:koztisztasag@szombathely.hu) e-mail címeken beérkezett lakossági és képviselői bejelentések intézése, az elvégzendő munkák partnercégektől történő megrendelése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságra folyamatosan történik.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Felügyelte a folyamatban lévő fejlesztéseket és elvégezte a szükséges teszteléseket. Lebonyolította az időskorúak és egészségkárosodottak részére nyújtott települési támogatás háttérmunkálatait, amelyen belül megtörtént a Nyugat-dunántúli Regionális Nyugdíjbiztosítási Igazgatóságtól kapott adatbázis- és népességnyilvántartásból származó adatbázisoknak a tisztítása, a pénzbeli támogatások kiutalásához szükséges programfejlesztés és utalási csomagok előkészítése, valamint közel 20.000 egyedi határozat nyomtatása. Ezen kívül a polgármesteri tájékoztató levelek nyomtatása, valamint borítékolása május hónapban. Támogatta a Diákbérlet nyilvántartó program fejlesztését és bevezetését. Közreműködik a választási próbák lebonyolításában.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

Az iroda tevékenységének keretét adó 2024. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2023. decemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2024. május közepén befejeződött a Szombathelyi Egyesített Bölcsődei Intézménynél a 2021-2023. gazdasági évekre vonatkozó költségvetési gazdálkodás szabályszerűségének vizsgálata.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

A beszámolási időszakban új vizsgálatot indított el az iroda Szombathely Megyei Jogú Város Polgármesteri Hivatalában a helyi iparűzési adóval kapcsolatos tevekénység vizsgálata tárgyában. Az ellenőrzés célja annak megállapítása, hogy a helyi iparűzési adóval kapcsolatos tevékenység szabályozottsága és gyakorlata megfelel-e a jogszabályban, illetve a helyi szabályozásban foglaltaknak.

A vizsgálat várhatóan június végén fejeződik be.

A **Gondnoksági Iroda** vezetője az alábbi tájékoztatást adta az iroda tevékenységéről, amely az elmúlt Közgyűlés óta a

Polgármesteri Hivatal technikai működtetése mellett az alábbi főbb feladatokat végezte el:

* a pályáztatást követően megkötött vállalkozói szerződés alapján a Hivatalban 14 db iroda és egyéb jellegű helyiség felújítására kerül sor az idei évben őszig bezárólag;
* a Közterület–felügyelet irodáiban megvalósult a világításkorszerűsítés;
* a Hivatal épületének statikai vizsgálatára beérkeztek a pályázatok, a nyertes pályázóval a szakvélemény készítésére a szerződést előkészítette az iroda;
* a június 9-i választásokra megrendelt szavazófülkék leszállítása megtörtént;
* folynak az egyéb választási előkészületek.

Kérem a Tisztelt Közgyűlést tájékoztatóm elfogadására.

**Szombathely, 2024. május „ ”**

**/: Dr. Károlyi Ákos :/**

**HATÁROZATI JAVASLAT**

**….…/2024. (V.30.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal